Nuuskommentaar: Kom breekspul met Malema oor grondbesit? | Maroela Media
Dis ongelukkig nog nie moontlik om te bepaal of Julius Malema, bevelvoerder van die EFF, werklik gister gesê het dat wit mense wat die huidige grondgryp-planne sou bestry "se kele afgesny sal word" nie. Die meeste nuusbulletins swyg daaroor, maar uit ouer aanhalings en nuwe vloermoere is dit ook duidelik waar sy sentimente lê.
Gisteraand is die beweerde uitlatings selfs in 'n kommentaarprogram op die nasionale uitsaaier kortliks onder die loep geneem, en 'n paar belangrike sake kom na vore:
Malema en kornuite durf nie met sulke aanhitsende uitsprake wegkom nie.
Afrikaners moet nog leer om instellings soos die Menseregtekommissie reg te benut.
En die Menseregtekommissie en ander instellings moet koes vir "politieke korrektheid" en leer om gelykhandig op te tree. Anders is daar groot kommer.
Wat wel so is, is dat baie lede van die publiek en meningsvormers ernstig bekommerd is oor die uitwerking van retoriek op tussengroepverhoudinge in die land. Daar is ook 'n verlammende gevoel van futiliteit om die feite reggestel te kry waarop die huidige wardenke gegrond is.
Verder is dit kommerwekkend dat van die paneellede so omsigtig is oor die reg/plig van spesifiek AfriForum om stappe teen Malema te doen. Bedoel Max en kie dat iemand eers aan sekere voorvereistes soos politieke oriëntasie, velkleur, en so meer moet voldoen voor hy/sy in die daaglikse uitvoering van beleid mag deelneem?
Die feit is egter dat Suid-Afrikaners, soos destyds met die disintegrasie van die Sappe en Natte, moet leer om 'n nuwe soort politiek te bedryf. Maar dit sal 'n gevaarlike spel wees tensy die Menseregtekommissie sy pligte onder oë begin sien.
En so 'n volledige benadering is slegs moontlik as die Menseregtekommissie sy plig begin nakom.
NS: Gisteraand was ook die swanesang van Heindrich Wyngaard wat betref Kommentaar op RSG. Hy sluit hom nou by kykNET aan. Baie luisteraars sal sy manier van aanbieding werklik mis.
Niemand doen hom iets nie want daar sit aanhisters agter hom
Julius moet gedaag word om Trump( president van Amerika) te skakel en te se dat aangesien die wittes daar die grond van die Indiana gevat het om dit aan die hulle terug te gee. So ook vir die eerste ministers van Australie en Nieu zeeland.
Graag die reaksie wil sien.
Hy kry te veel dekking. Hy moet gladnie weer op TV verskyn nie ASB.
Ek verstaan een ding glad nie. Afriforum het dan hofbevel gekry teen Malema en sy haatspraak. Hy moet dus mos toegesluit word ? Of was dit ook maar net `n loopneus storie ?
Ek vra net aan die DA,en ander politieke partye, gaan julle Malema ,stop met sy haatspraak.Hoekom doen julle nie iets nie.Hoekom word hy nie aangeklae nie?Hoekom kan hy doen wat hy wil,en kom niks oor nie.Waar is die polisie,om hom aan te klae.Of is hy bo die wette verhewe.?